Vrou wat glo man vermoor kry borgTiziano Ciciliato Ronell Botma, wat van die moord op haar man aangekla word, is Maandag in die landdroshof in Middelburg op borgtog van R10 000 vrygelaat. Botma word aangekla van die moord en sameswering tot moord op haar man, Tiziano Ciciliato. Sy het ook Maandag saam met haar huishulp Annah Mokwana (51), Mokwana se suster Bule Dinah Mokwana (45), Mbuso Khoza (29), Henry Chego (29), Doctor Jacob Tlou (30) en Tsietsi Letsebe (34), in die hof verskyn. Anna en Dinah Mokwana is onderskeidelik op borgtog van R5 000 en R1 000 vrygelaat. Khoza, Chego, Tlou en Letsebe se sake is uitgestel en hulle bly in aanhouding tot hulle weer in die hof moet verskyn. Die saak duur 7 Maart voort. Ciciliato is twee weke gelede in sy huis in Middelburg met ‘n skerp voorwerp gesteek en met ‘n hamer doodgeslaan. – Sapa Lees ook: Moordverdagte was glo mishandel deur man Vrou vas ná moord op haar man